Решение на Общия съд от 25 октомври 2023 г. — Olimp Laboratories/EUIPO — Schmitzer (HPU AND YOU)
(Дело T-511/22)1
(Марка на Европейския съюз — Производство по възражение — Заявка за фигуративна марка на Европейския съюз „HPU AND YOU“ — По-ранни фигуративна национална марка и фигуративна марка на Европейския съюз, представляващи три шестоъгълника — По-ранна фигуративна марка на Европейския съюз „OLIMP“ — Относително основание за отказ — Липса на вероятност от объркване — Член 8, параграф 1, буква б) от Регламент (ЕС) 2017/1001 — Семейство от марки — Оправдани правни очаквания — Правна сигурност)
Език на производството: английски
Страни
Жалбоподател: Olimp Laboratories sp. z o.o. (Дембица, Полша) (представител: M. Kondrat, адвокат)
Ответник: Служба на Европейския съюз за интелектуална собственост (представител: T. Frydendahl)
Друга страна в производството пред апелативния състав на EUIPO, встъпила в производството пред Общия съд: Sonja Schmitzer (Телтов, Германия) (представител: D. Breuer, адвокат)
Предмет
С жалбата си на основание член 263 ДФЕС жалбоподателят иска отмяна и изменение на решението на четвърти апелативен състав на Службата на Европейския съюз за интелектуална собственост (EUIPO) от 23 юни 2022 г. (преписка R 1888/2021-4)
Диспозитив
Отхвърля жалбата.
Осъжда Olimp Laboratories sp. z o.o. да заплати съдебните разноски.
Г-жа Sonja Schmitzer понася направените от нея съдебни разноски.
____________
1     ОВ C 389, 10.10.2022 г.